proxectonos/corpus_dominio_legal_administrativo_tmp huggingface dataset:
EXTRACTO da Resolución do 8 de abril de 2016 pola que se convocan as subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos Camiños de Santiago.
Instituto Galego da Vivenda e Solo — III. Outras disposicións — 27/04/2016

BDNS (Identif.): 304430.
De conformidade co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
1. Poderán ser beneficiarias das subvencións as persoas físicas promotoras das actuacións que cumpran os requisitos establecidos no artigo 10 da Lei 9/2007, do 13 de xuño, e, ademais, conten coa resolución de cualificación definitiva de data anterior á mencionada no punto cuarto desta resolución.
2. Así mesmo, poderán ser persoas beneficiarias aquelas que, estando en posesión da cédula de rehabilitación de calidade, non a solicitasen nos catro anos inmediatamente anteriores á data de presentación da súa solicitude de subvención ou que, téndoa presentado nese período, rematase o seu procedemento sen obter subvención por esgotamento do crédito establecido na convocatoria.
Segundo. Finalidade
Esta resolución ten por obxecto convocar para a anualidade de 2016, a través dun procedemento de concorrencia non competitiva, subvencións a fondo perdido para as persoas promotoras de actuacións de remate de fachadas e cubertas, así como de rehabilitación e reconstrución de edificios e vivendas no ámbito rural, histórico e dos Camiños de Santiago.
Terceiro. Bases reguladoras
As bases reguladoras destas subvencións están recollidas no Decreto 44/2011, do 10 de marzo (Diario Oficial de Galicia, número 58, do 23 de marzo), polo que se regulan as axudas autonómicas para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos Camiños de Santiago.
Cuarto. Orzamento
Para a concesión das subvencións convocadas destinarase un crédito total de 4.000.000 euros coa seguinte distribución por aplicacións orzamentarias:
08.80.451A.780.0: 3.500.000 € (axudas no ámbito rural).
08.80.451A.780.2: 500.000 € (axudas no ámbito histórico e dos Camiños de Santiago).
A contía máxima de cada subvención será de 6.600 € na modalidade de remate de fachadas e rehabilitación e a cantidade de 8.600 € na modalidade de reconstrución de edificios e vivendas.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta resolución no Diario Oficial de Galicia.
Santiago de Compostela, 8 de abril de 2016
EXTRACTO da Orde do 11 de abril de 2016 pola que se convocan os premios extraordinarios de bacharelato correspondentes ao curso 2015/16.
Consellería de Cultura, Educación e Ordenación Universitaria — III. Outras disposicións — 26/04/2016

BDNS (Identif.): 304563
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Alumnado que finalice os estudos de bacharelato no curso 2015/16 nun centro docente da Comunidade Autónoma de Galicia, cunha nota media do bacharelato igual ou superior a 8,75.
Segundo.
Obxecto
Convocar na Comunidade Autónoma de Galicia os premios extraordinarios de bacharelato para o alumnado que finalice os estudos de bacharelato no curso 2015/16 nun centro docente da Comunidade Autónoma de Galicia e cumpra os requisitos establecidos na orde.
Terceiro.
Bases reguladoras
Orde do 11 de abril de 2016 pola que se convocan os premios extraordinarios de bacharelato correspondentes ao curso 2015/16.
Cuarto.
Importe
20 premios extraordinarios cunha dotación total de 20.000 €, que non poderán exceder os 1.000 € por premio.
Quinto.
Prazo de presentación de solicitudes
O prazo de presentación de solicitudes será dun mes contado a partir do día 3 de maio de 2016.
Santiago de Compostela, 11 de abril de 2016
CORRECCIÓN de erros. Orde do 11 de abril de 2016 pola que se convoca o programa Xuventude Crea.
Consellería de Política Social — III. Outras disposicións — 25/04/2016

Advertidos erros na dita orde publicada no
Diario Oficial de Galicia
nº 77, do 22 de abril de 2016, procédese a facer a seguinte corrección.
Nas páxinas 15023, 15024, 15025, 15026, 15027 e 15028 saen publicados o anexo I, anexo I (continuación), anexo II, anexo II (continuación) e anexo III, no idioma castelán, por ese motivo deben ser substituídos por estes novos anexos no idioma correcto.
EXTRACTO da Orde do 8 de abril de 2016 pola que se convoca a concesión de subvencións complementarias da Comunidade Autónoma de Galicia para as persoas promotoras de aloxamentos protexidos acollidos ao Plan de vivenda e rehabilitación 2009-2012.
Consellería de Infraestruturas e Vivenda — III. Outras disposicións — 26/04/2016

BDNS (identif.): 304285
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas subvencións as persoas físicas ou xurídicas promotoras de aloxamentos protexidos que reúnan os requisitos establecidos nos artigos 35 e seguintes do Real decreto 2066/2008, do 12 de decembro, polo que se regula o Plan estatal de vivenda e rehabilitación 2009-2012, e no Decreto 402/2009, do 22 de outubro. A promoción terá que contar con cualificación definitiva emitida con anterioridade ao 31 de decembro de 2012.
Segundo. Obxecto
Esta orde ten por obxecto convocar para a anualidade 2016, a través dun procedemento en réxime de concorrencia non competitiva, subvencións destinadas a favorecer a construción de aloxamentos protexidos.
Terceiro. Bases reguladoras
As bases reguladoras destas subvencións foron aprobadas polo Decreto 402/2009, do 22 de outubro (
Diario Oficial de Galicia
número 217, do 5 de novembro), en que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012.
Cuarto. Importe
1. As subvencións que se convocan mediante esta orde faranse efectivas con cargo á aplicación orzamentaria 08.80.451B.770.0 do orzamento de gastos do Instituto Galego da Vivenda e Solo para o ano 2016, por importe de 21.000 euros.
2. A contía será de 200 euros por cada metro cadrado de superficie útil protexida do aloxamento e de superficie útil protexida destinada a servizos comúns, a cal non poderá exceder o 30 % do total da superficie útil dos aloxamentos. As axudas fraccionaranse en función do número de aloxamentos alugados.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da presente orde no
Diario Oficial de Galicia.
Santiago de Compostela, 8 de abril de 2016
ORDE do 6 de abril de 2016 pola que se modifica a autorización, por cambio de titularidade, do centro privado Cemar, do concello de Mondariz-Balneario (Pontevedra).
Consellería de Cultura, Educación e Ordenación Universitaria — III. Outras disposicións — 25/04/2016

A representante legal do centro privado (CPR) Cemar, do Concello de Mondariz-Balneario, solicita o cambio de titularidade a favor de International School, S.L., constituída ante o notario José Luis Prieto Fenech con data do 17 de xuño de 2011.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Cemar, de Mondariz-Balneario, código 36019724, a favor de International School, S.L.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de abril de 2016
ORDE do 5 de abril de 2016 pola que se modifica a autorización do centro privado Casa del Niño, de Santiago de Compostela (A Coruña).
Consellería de Cultura, Educación e Ordenación Universitaria — III. Outras disposicións — 25/04/2016

A representante da titularidade do centro privado Casa del Niño” de Santiago de Compostela, solicita a autorización de 6 unidades de educación primaria e o cambio da súa denominación específica para pasar a denominarse Casa do Neno.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar 6 unidades de educación primaria e o cambio da denominación específica do centro docente que se configura como se sinala a seguir:
Denominación xenérica: centro privado.
Denominación específica: Casa do Neno.
Código do centro: 15015366.
Domicilio: Canteira de Arriba, 17.
Localidade: San Lázaro.
Concello: Santiago de Compostela.
Provincia: A Coruña.
Titular: Fundación Pía Autónoma Casa do Neno.
Composición resultante:
– 6 unidades do segundo ciclo de educación infantil.
– 6 unidades de educación primaria.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de abril de 2016
RESOLUCIÓN do 31 de marzo de 2016, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 13/2015, do 24 de decembro, de medidas fiscais e administrativas de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/04/2016

Consonte o establecido non artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 31 de marzo de 2016
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión celebrada o día 18 de marzo de 2016, adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 15, 32, 33 e 34 da Lei de Galicia 13/2015, do 24 de decembro, de medidas fiscais e administrativas.
2º. Designar un grupo de traballo para propoñer á Comisión de Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
Madrid, 18 de marzo de 2016. Cristóbal Montoro Romeu, ministro de Facenda e Administracións Públicas. Alfonso Rueda Valenzuela, vicepresidente e conselleiro de Presidencia, Administracións Públicas e Xustiza.
ORDE do 14 de abril de 2016 pola que se nomean vogais do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 03/05/2016

O Xurado de Expropiación de Galicia foi creado pola Lei 9/2002, do 30 de decembro, de ordenación urbanística e protección do medio rural de Galicia como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto dispón, entre outros puntos, a composición dese xurado, sendo desenvolvido mediante o Regulamento de organización e funcionamento do Xurado de Expropiación de Galicia, aprobado mediante Decreto 223/2005, do 16 de xuño.
O artigo 4.7 deste regulamento establece, nas letras c), d), e) e f) do seu parágrafo 2, respecto da composición do xurado, que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, prevese a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8, parágrafo 2 deste regulamento establece, que os vogais aos que se refire o parágrafo anterior, poderán ser substituídos polas entidades, organizacións e asociacións que os designase, e que os así nomeados permanecerán no seu cargo, como máximo, polo tempo que lle restase ao substituído para o cumprimento do seu mandato.
En virtude da Orde do 5 de maio de 2014 pola que se nomean vogais do Xurado de Expropiación de Galicia (publicada no DOG do día 12 de maio), realizouse o nomeamento de vogais, titulares e suplentes, en representación de varios destes organismos e entidades. O Colexio Oficial de Arquitectos de Galicia achegou unha solicitude de cambio de representante da institución e unha nova proposta de nomeamento de representantes do organismo/entidade mencionada polo tempo que lles resta para o cumprimento do seu mandato.
Por todo iso,
Artigo único
Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 14 de abril de 2016
Vogais do Xurado de Expropiación de Galicia segundo o disposto no artigo 4.2.f) do Decreto 223/2005, do 16 de xuño.
1. En representación do Colexio Oficial de Arquitectos de Galicia:
Titular: José Manuel Alonso Velasco.
Suplente: Alberto de Paula Prieto
.
RESOLUCIÓN do 14 de abril de 2016, da Secretaría Xeral de Cultura, pola que se inscribe a Asociación Amigos Camiño do Mar Peregrinación a Santiago de Compostela no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 02/05/2016

Feitos:
A Asociación Amigos Camiño do Mar Peregrinación a Santiago de Compostela, con domicilio social na rúa Río Eo nº 9, entrechán, do concello de Burela, representada por Manuel Vicente González, solicitou ser inscrita no Rexistro de Entidades de Promoción do Camiño de Santiago o día 5 de novembro de 2015.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 13 de abril de 2016 sobre a solicitude, no cal se constata que a Asociación Amigos Camiño do Mar Peregrinación a Santiago de Compostela persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por iso,
Que a Asociación Amigos Camiño do Mar Peregrinación a Santiago de Compostela quede inscrita no Rexistro de Entidades de Promoción do Camiño de Santiago co número 211.
Santiago de Compostela, 14 de abril de 2016
RESOLUCIÓN do 29 de febreiro de 2016 pola que se publica o plan de estudos do máster universitario en Biotecnoloxía.
Universidade de Santiago de Compostela — III. Outras disposicións — 02/05/2016

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 26 de decembro de 2014 (publicado no BOE do 29 de xaneiro de 2015 mediante a Resolución do secretario xeral de universidades do 9 de xaneiro de 2015).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Biotecnoloxía pola Universidade de Santiago de Compostela, que quedará estruturado segundo consta no anexo.
Santiago de Compostela, 29 de febreiro de 2016
Cadro 1. Distribución de créditos ECTS segundo tipo de materia.
Cadro 2. Plan de estudos do máster.
CORRECCIÓN de erros. Orde do 6 de abril de 2016 pola que se modifica a autorización, por cambio de titularidade, do centro privado Cemar, do concello de Mondariz-Balneario (Pontevedra).
Consellería de Cultura, Educación e Ordenación Universitaria — III. Outras disposicións — 02/05/2016

Advertido erro na dita orde, publicada no DOG núm. 78, do luns 25 de abril de 2016, cómpre facer a seguinte corrección:
Na páxina 15214, no primeiro parágrafo e na disposición primeira, onde di: «International School, S.L.», debe dicir: «International School Cemar, S.L.».
RESOLUCIÓN do 22 de abril de 2016 pola que se ordena a publicación do Acordo do Consello da Xunta de Galicia do 21 de abril de 2016 polo que se aproba a modificación da relación de postos de traballo do Instituto de Estudos do Territorio.
Consellería de Facenda — III. Outras disposicións — 02/05/2016

A aprobación da modificación de postos de traballo do Instituto de Estudos do Territorio xustifícase polas necesidades derivadas do procedemento de integración do persoal fixo do organismo.
En consecuencia, por proposta da Dirección Xeral da Función Pública, segundo acordo da Comisión de Integración, prevista no artigo 3 da Orde do 16 de xaneiro de 2015, pola que se inicia o procedemento de integración, como persoal laboral da Xunta de Galicia, do persoal laboral fixo procedente da Sociedade Anónima de Desenvolvemento Comarcal (Sodeco), integrado no Instituto de Estudos do Territorio (DOG núm. 24, do 5 de febreiro), e unha vez consultada a Comisión de Persoal, o Consello da Xunta de Galicia, na súa reunión do día 21 de abril de 2016, adoptou o seguinte acordo:
Primeiro. Apróbase a modificación da relación de postos de traballo do Instituto de Estudos do Territorio, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 21 de abril de 2016, relativo á aprobación da modificación da relación de postos de traballo do Instituto de Estudos do Territorio, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 22 de abril de 2016
CORRECCIÓN de erros. Orde do 18 de abril de 2016 pola que se convocan prazas nas residencias xuvenís dependentes desta consellería para o curso 2016/17.
Consellería de Política Social — III. Outras disposicións — 03/05/2016

Advertidos erros na devandita orde, publicada no
Diario Oficial de Galicia
núm. 80, do 27 de abril de 2016, cómpre facer as seguintes correccións:
Na páxina 15533, artigo 9.1.b), onde di: «b) Habitación cuádrupla: 250 € por residente e día», debe dicir: «b) Habitación cuádrupla: 250 € por residente e mes.»
RESOLUCIÓN do 30 de marzo de 2016, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos pola Consellería do Medio Rural e do Mar (área correspondente á actual Consellería do Medio Rural) no terceiro cuadrimestre do ano 2015.
Consellería do Medio Rural — III. Outras disposicións — 03/05/2016

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural e do Mar
(área correspondente á actual Consellería do Medio Rural)
nos meses de setembro, outubro, novembro e decembro do ano 2015 que se incorpora como anexo a esta resolución.
Santiago de Compostela, 30 de marzo de 2016
EXTRACTO da Orde do 26 de abril de 2016 pola que se establecen as bases reguladoras para a concesión de axudas a entidades locais da Comunidade Autónoma de Galicia para a asistencia técnica na elaboración de estratexias de sustentabilidade ambiental coa finalidade de integrar a adaptación ao cambio climático na xestión e planificación públicas, e se fai pública a súa convocatoria para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Consellería de Medio Ambiente e Ordenación do Territorio — III. Outras disposicións — 03/05/2016

BDNS (Identif.): 304939.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Entidades locais e/ou agrupacións de entidades locais cuxa poboación, de maneira individual, sexa inferior aos 20.000 habitantes.
Segundo. Obxecto
A asistencia técnica na elaboración de estratexias de sustentabilidade ambiental coa finalidade de integrar a adaptación ao cambio climático na xestión e planificación públicas destinadas a concellos da Comunidade Autónoma de Galicia.
Poderán ser obxecto de financiamento para esta convocatoria as actuacións que se realicen entre o 1 de xaneiro e o 30 de novembro de 2016.
Terceiro. Bases reguladoras e convocatoria
Orde do 26 de abril de 2016 pola que se establecen as bases reguladoras para a concesión de axudas a entidades locais da Comunidade Autónoma de Galicia para a asistencia técnica na elaboración de estratexias de sustentabilidade ambiental coa finalidade de integrar a adaptación ao cambio climático na xestión e planificación públicas, e se fai pública a súa convocatoria para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Cuarto. Contía
A contía global da convocatoria é de 1.380.000 euros. As actuacións están cofinanciadas nun 80 % polo Fondo Europeo de Desenvolvemento Rexional (Feder), no marco do programa operativo Feder Galicia 2014-2020.
Finánciase o 70 % do proxecto cun importe máximo de 4.500 euros por entidade solicitante. Non obstante, no caso de agrupación de entidades, o dito importe máximo multiplicarase polo número de concellos participantes, ata un máximo de 15.000 euros.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia
.
Sexto. Outros datos
A presentación das solicitudes realizarase unicamente por medios electrónicos a través do formulario normalizado dispoñible na sede electrónica da Xunta de Galicia, https://sede.xunta.es
Á solicitude deberáselle xuntar unha memoria motivada da conveniencia e utilidade de elaborar unha estratexia de sustentabilidade ambiental no ámbito local a que represente a entidade solicitante.
Santiago de Compostela, 26 de abril de 2016
RESOLUCIÓN do 12 de abril de 2016, da Secretaría Xeral de Emprego, pola que se fai público o esgotamento de crédito orzamentario e se dá publicidade ás axudas concedidas ao abeiro da Orde do 7 de xullo de 2015 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2015 (Diario Oficial de Galicia número 134, do 17 de xullo).
Consellería de Economía, Emprego e Industria — III. Outras disposicións — 06/05/2016

A Orde do 7 de xullo de 2015, pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2015, establece no seu artigo 2 que a concesión das subvencións previstas para o ano 2015 nesta orde estará suxeita á existencia de crédito orzamentario e que, de ser o caso e de acordo co disposto no artigo 31.4 da Lei 9/2007, do 13 de xuño, de subvencións de Galicia, se publicará mediante resolución da persoa titular da secretaría xeral competente da xestión do programa o esgotamento das partidas orzamentarias asignadas.
Unha vez resoltas as solicitudes presentadas ao abeiro da Orde do 7 de xullo, seguindo a súa orde de entrada, constátase que se esgotou o orzamento dispoñible para a concesión das axudas.
A última solicitude resolta favorablemente ao abeiro da aplicación orzamentaria 11.02.322C.471.0, cun crédito de 500.000,00 euros, foi o expediente TR349F 2015/48-1 presentado o día 5 de agosto as 13.30.58.
Así mesmo, e de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o/a beneficiario/a e a cantidade concedida.
En virtude do anterior, a persoa titular da Secretaría Xeral de Emprego, por delegación da conselleira,
Primeiro. Publicar o esgotamento do crédito dispoñible para as axudas convocadas pola Orde do 7 de xullo de 2015 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2015.
Segundo. Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C.471.0, ao abeiro da Orde do 7 de xullo de 2015 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2015 (Diario Oficial de Galicia núm. 134, do 17 de xullo).
Santiago de Compostela, 12 de abril de 2016
RESOLUCIÓN do 13 de abril de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 12 de agosto de 2015 pola que se establecen as bases reguladoras do Programa de incentivos á contratación das persoas mozas inscritas no Sistema nacional de garantía xuvenil, con cargo ao Programa operativo de emprego xuvenil, e se procede á súa convocatoria para o ano 2015 (Diario Oficial de Galicia número 158, do 20 de agosto).
Consellería de Economía, Emprego e Industria — III. Outras disposicións — 06/05/2016

En cumprimento do disposto no artigo 15.1 de la Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.02.322C.473.3 e 11.02.322C.481.4, ao abeiro da Orde do 12 de agosto do 2015 pola que se establecen as bases reguladoras do Programa de incentivos á contratación das persoas mozas inscritas no Sistema nacional de garantía Xuvenil, con cargo ao Programa operativo de emprego xuvenil, e se procede á súa convocatoria para o ano 2015 (Diario Oficial de Galicia núm. 158, do 20 de agosto).
Esta convocatoria enmárcase dentro do Programa operativo de emprego xuvenil, cofinanciado cunha porcentaxe do 91,89 % pola Iniciativa de Emprego Xuvenil e o Fondo Social Europeo para o período 2014-2020 e, en particular:
– Eixe 5. Integración sostible no mercado de traballo das persoas mozas que non se atopan empregadas nin participan en actividades de educación e formación, en particular, no contexto da garantía xuvenil.
– Prioridade de investimento 8.2. Integración sostible no mercado de traballo das persoas mozas que non se atopan empregadas nin participan en actividades de educación nin formación, así como os mozos que corren o risco de sufrir exclusión social e os procedentes de comunidades marxinadas, en particular, no contexto da garantía xuvenil.
– Obxectivo específico 8.2.4. Aumentar a contratación das persoas mozas non ocupadas e non integradas nos sistemas de educación ou formación, a través da intermediación e dos incentivos económicos.
Santiago de Compostela, 13 de abril de 2016
ORDE do 14 de xullo de 2016 pola que se autoriza a implantación do bacharelato de Artes no IES de Mos.
Consellería de Cultura, Educación e Ordenación Universitaria — III. Outras disposicións — 09/08/2016

O Estatuto de autonomía de Galicia, no seu artigo 31, dispón que é competencia plena da Comunidade Autónoma de Galicia o regulamento e administración do ensino en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que o desenvolven, conforme o punto primeiro do artigo 81, e das facultades que atribúe ao Estado o artigo 149.1.30 da Constitución.
A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades e o Decreto 86/2015, do 25 de xuño establece o currículo da educación secundaria obrigatoria e do bacharelato na Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta necesario ampliar esta oferta, coa finalidade de mellorar a atención do alumnado de bacharelato.
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Autorización de ensinanzas
Autorízase a implantación do bacharelato na modalidade de Artes no IES de Mos no Concello de Mos (código 36020131) a partir do curso 2016/17.
Disposición derradeira primeira. Desenvolvemento normativo
Autorízanse a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para adoptar todos os actos e medidas necesarios para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xullo de 2016
RESOLUCIÓN do 27 de xullo de 2016 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2016.
Consellería de Facenda — III. Outras disposicións — 09/08/2016

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade do estado de execución do orzamento da Comunidade Autónoma e ás súas modificacións, e a situación de tesouraría e movementos por operacións orzamentarias e extraorzamentarias correspondentes ao primeiro trimestre de 2016, que figuran como anexo a esta resolución.
Santiago de Compostela, 27 de xullo de 2016
CORRECCIÓN de erros. Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural — III. Outras disposicións — 04/05/2016

Advertido erro na citada orde, publicada no
Diario Oficial de Galicia
número 20, do 1 de febreiro de 2016, cómpre facer as oportunas correccións no sentido que se indica a seguir:
Na páxina 3560, o artigo 38, onde di: «Estas axudas concederánselles aos agricultores que cumpran os requisitos para ser beneficiarios e as condicións de elixibilidade, co obxectivo de compensar as perdas de ingresos e os custos adicionais derivados das desvantaxes provocadas polas limitacións de distinta natureza que afrontan as explotacións agrarias nas zonas de montaña e noutras zonas con limitacións naturais distintas das de montaña.», debe dicir: «Estas axudas concederanse aos agricultores que cumpran os requisitos para seren beneficiarios e as condicións de elixibilidade, co obxectivo de compensar as perdas de ingresos e os custos adicionais derivados das desvantaxes provocadas polas limitacións de distinta natureza que afrontan as explotacións agrarias nas zonas de montaña e noutras zonas con limitacións naturais distintas das de montaña. De acordo co establecido no artigo 31.4 do Regulamento (UE) nº 1305/2013 do Parlamento Europeo e do Consello, no caso de beneficiarios con superficie indemnizable en zonas de montaña e noutras zonas con limitacións naturais distintas das de montaña, a redución do importe unitario da axuda indicado nos artigos 41 e 44 farase tendo en conta a superficie indemnizable da explotación no conxunto de ambas as zonas, comenzando o cómputo polas zonas de montaña.».
Na páxina 3588, no anexo III, procede incorporar a seguinte zona de concentración parcelaria na cal se admiten referencias identificativas correspondentes a planos de concentración:
EXTRACTO da Orde do 19 de abril de 2016 pola que se regulan as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2016.
Consellería de Política Social — III. Outras disposicións — 04/05/2016

BDNS (Identif.): 304843
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Entidades de acción voluntaria de carácter privado que realicen proxectos de voluntariado para o fomento e a realización de actividades de voluntariado desde o 1 de xaneiro ata o 15 de outubro de 2016.
Segundo. Obxecto
Establecer as bases reguladoras polas que se rexerán as subvencións dirixidas a entidades de acción voluntaria, para o fomento e a realización de actividades de voluntariado desde o 1 de xaneiro ata o 15 de outubro de 2016 e proceder á súa convocatoria para o ano 2016. Os programas e actividades de acción voluntaria presentados polas entidades de carácter privado e sen ánimo de lucro deberán desenvolverse no ámbito territorial da Comunidade Autónoma de Galicia.
Terceiro. Bases reguladoras e convocatoria
Orde do 19 de abril de 2016 pola que se regulan as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2016.
Cuarto. Contía
A contía global da convocatoria é de 145.245 € para entidades de acción voluntaria. Finánciase o 75 % do proxecto, cuxo orzamento non poderá ser superior a 4.000 €.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Outros datos
Coa solicitude presentarase o proxecto de actividades. Admitirase un só proxecto por entidade coa súa denominación/nome, os obxectivos, a identificación de problemas e o número aproximado de beneficiarios. Este irá acompañado do número de persoas voluntarias coas que se pretende executar o proxecto, das horas de execución deste por parte de cada un dos voluntarios/as, e do número de días que participará cada un, así como dun orzamento desagregado do custo de todas as actividades. Este proxecto de voluntariado non pode ser igual ao presentado pola mesma entidade no caso doutra convocatoria de axudas desta consellería en materia de voluntariado.
A concesión da axuda tramítase en réxime de concorrencia competitiva. Requírese unha puntuación mínima e a concesión efectúase por orde de puntuación ata esgotar o crédito orzamentario.
Santiago de Compostela, 19 de abril de 2016
RESOLUCIÓN do 21 de abril de 2016, da Secretaría Xeral Técnica da Consellería de Sanidade, pola que se dá publicidade da encomenda de xestión á Axencia Galega para a Xestión do Coñecemento en Saúde, ordenada pola Resolución do 18 de abril de 2016, para a xestión da formación dos membros do Comité Autonómico de Ética da Investigación de Galicia.
Consellería de Sanidade — III. Outras disposicións — 04/05/2016

En cumprimento do artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á encomenda de xestión á Axencia Galega para a Xestión do Coñecemento en Saúde, ordenada por Resolución do 18 de abril de 2016, coas seguintes características:
1. A actividade obxecto de encomenda á Axencia Galega para a Xestión do Coñecemento en Saúde é a xestión das actividades formativas en que vaian participar os membros do Comité Autonómico de Ética da Investigación de Galicia. Estas actividades formativas deben estar enmarcadas dentro da bioética, do dereito sanitario ou da biomedicina. Ademais, dada a recente aceptación dos expedientes de ensaios clínicos en lingua inglesa, incorporada no Regulamento (CE) nº 536/2014 e no Real decreto 1090/2015, tamén se considerará adecuada a asistencia a actividades formativas para a mellora das competencias lingüísticas para a xestión dos ditos expedientes.
2. A Axencia Galega para a Xestión do Coñecemento en Saúde, creada polo Decreto 112/2015, do 31 de xullo, en virtude da habilitación prevista nos artigos 40 e 41 da Lei 14/2013, do 26 de decembro, de racionalización do sector público autonómico, é unha axencia pública autonómica pertencente ao grupo de entidades públicas instrumentais reguladas no título III da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
De conformidade co previsto no artigo 1.2 dos seus estatutos, a Axencia atópase adscrita á Consellería de Sanidade, a través do Servizo Galego de Saúde, e posúe personalidade xurídica propia, así como tamén patrimonio e tesouraría de seu, e autonomía na súa xestión.
3. A presente encomenda producirá efectos a partir da súa publicación no
Diario Oficial de Galicia
, e manterase ata o 31 de decembro de 2016.
Sen prexuízo do anterior, a presente encomenda entenderase prorrogada por períodos anuais condicionados á existencia de crédito orzamentario suficiente e adecuado.
Santiago de Compostela, 21 de abril de 2016
RESOLUCIÓN do 25 de abril de 2016 pola que se acorda publicar o orzamento para o exercicio do ano 2016.
Universidade da Coruña — III. Outras disposicións — 04/05/2016

O Consello Social da Universidade da Coruña, na reunión que tivo lugar o día 21 de abril de 2016, e de conformidade co disposto no artigo 20.1 da Lei orgánica 6/2001, do 21 de decembro (modificada por la Lei orgánica 4/2007, do 12 de abril), e no artigo 4.c) de la Lei 1/2003, do 9 de maio, de consellos sociais do Sistema universitario de Galicia, acordou a aprobación do orzamento desta universidade para o exercicio do ano 2016.
Esta reitoría consonte o disposto no artigo 81.2 da Lei orgánica 6/2001, do 21 de decembro, de universidades (modificada por la Lei orgánica 4/2007, do 12 de abril), resolve publicar o dito orzamento que acada a contía inicial no estado de ingresos e gastos de 116.320.297,54 euros, segundo o detalle anexo.
A Coruña, 25 de abril de 2016
ORDE do 29 de abril de 2016 pola que se determinan os servizos mínimos, na Central de Coordinación da Fundación Pública Urxencias Sanitarias de Galicia-061, durante a folga que afectará o sector do Contact Center (antes telemárketing) o día 6 de maio.
Consellería de Sanidade — III. Outras disposicións — 04/05/2016

O artigo 28.2 da Constitución española recoñece, como dereito fundamental da persoa, o dereito á folga.
O exercicio deste dereito na Administración e nas empresas, entidades e institucións públicas ou privadas que presten servizos públicos ou de recoñecida e inaprazable necesidade, no ámbito e competencias da Comunidade Autónoma de Galicia, está condicionado ao mantemento dos servizos esenciais fixados no artigo 2 do Decreto 155/1988, do 9 de xuño (DOG núm. 116, do 20 de xuño), entre os cales está a sanidade.
O exercicio público das funcións en materia de asistencia sanitaria non se pode ver afectado gravemente polo lexítimo dereito do exercicio de folga, xa que aquel é considerado e recoñecido prioritariamente en relación a este.
O artigo 3 do citado decreto faculta os conselleiros ou conselleiras competentes, por razón dos servizos esenciais afectados, para que, mediante orde e diante de cada situación de folga, decidan o mínimo de actividade necesaria para asegurar o mantemento de tales servizos, así como para determinar o persoal necesario para a súa prestación.
A organización sindical Confederación Xeral do Traballo (CGT) convocou unha folga de ámbito estatal que afectará o sector do
Contact Center
(antes telemárketing). A folga desenvolverase o día 6 de maio nos seguintes tramos horarios: das 00.00 ás 01.00 horas; das 11.30 ás 12.30 horas; das 17.30 ás 18.30 horas. Entre o colectivo chamado á folga figura persoal da empresa GSS, que desempeña o seu traballo na Central de Coordinación da Fundación Pública Urxencias Sanitarias de Galicia-061.
Unha vez outorgada audiencia ao comité de folga,
Artigo 1.
A convocatoria de folga referida deberá entenderse condicionada ao mantemento dos servizos mínimos, segundo os criterios que se establecen na presente orde.
Polas características do servizo dispensado, resulta imprescindible a prestación de servizos do 100 % do persoal habitual nos tramos horarios afectados pola folga, pois a carga de traballo, ao longo de toda a xornada, dimensiónase periodicamente para dar cobertura ás necesidades consideradas en materia de urxencia e emerxencia sanitaria, que en ningún caso poden quedar desasistidas. Noutro caso poderían producirse graves prexuízos á cidadanía.
En consecuencia, tómase o 100 % das presenzas habituais como criterio reitor para determinar os servizos mínimos.
Artigo 2.
O persoal necesario para a cobertura dos servizos mínimos deberá ser publicado nos taboleiros de anuncios con antelación suficiente. A designación nominal de efectivos que deben cubrir os servizos mínimos será realizada pola empresa e notificada ao personal designado.
Disposición derradeira
Esta orde producirá efectos e entrará en vigor o mesmo día da súa publicación no
Diario Oficial de Galicia
.
Santiago de Compostela, 29 de abril de 2016
RESOLUCIÓN do 25 de abril de 2016, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 2/2016, do 10 de febreiro, do solo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/05/2016

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 25 de abril de 2016
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do 12 de abril de 2016, adoptou o seguinte acordo:
Primeiro. Iniciar as negociacións para resolver as discrepancias manifestadas en relación cos artigos 22.d); 30; 31; 34; 42.6; 85.1; 129; 130 e 131 da Lei 2/2016, do 10 de febreiro, do solo de Galicia.
Segundo. Designar un grupo de traballo para propoñer á Comisión Bilateral de Cooperación a solución que proceda.
Terceiro. Comunicarlle este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no Boletín Oficial del Estado e no Diario Oficial de Galicia.
Madrid, 12 de abril de 2016